钦定古今图书集成/明伦汇编/氏族典/第024卷 > 冯益
## 钦定古今图书集成/明伦汇编/氏族典/第024卷 > 冯益

按《宋史冯益传》：“益，康王邸旧人也。王即位，自入内东
头供奉官迁至干办御药院，寻兼干办皇城司。恃旧
恩骄恣。绍兴三年，授武功大夫、康州防御使，迁宣政
使。益自言藩邸旧吏，乞加恩，遂陞明州观察使。内厩
旧有骐骥院官，益请别置御马院，自领其事。会刘豫
揭榜山东，言益遣人收买飞鸽。张浚请斩益以释谤。”
帝不许，与祠，放归。家居十四年，伪柔福帝姬之事觉，
益坐验视不实，送昭州编管。寻以与皇太后连姻得
免。十九年，卒于家。